stanford-oval/wikipedia huggingface dataset:
C sharp
Historia

C#:n kehittäjinä mainitaan Anders Hejlsberg, Scott Wiltamuth ja Peter Golde. Hejlsberg tuli Microsoft-yhtiön palvelukseen Borlandilta. Anders Hejlsberg oli ennen C#:a mukana Turbo Pascalin, Delphin ja J++:n kehitystyössä.
C#:n kehityksen päätavoitteena oli luoda useanlaisiin ympäristöihin soveltuva helppokäyttöinen, oliopohjainen ohjelmointikieli, jonka kansainvälistäminen olisi myös helppoa. C#:n tavoitteena oli lisäksi yhdistää:
C:n syntaksi
Delphin tai C++:n tehokkuus
Javan (vaikkakin korostettu, että C# ei ole Java-klooni), Visual Basicin tai Delphin tarjoama helppokäyttöisyys.
Javan ja jo 70-luvun alussa käytetyn UCSD p-Systemin (Pascal) välikoodin käyttö.
Toteutus

Microsoft on pyrkinyt saamaan C#:lle virallisen standardisoinnin. ISO-standardi ISO/IEC 23270:2003 on julkaistu vuonna 2003. Standardin pohjalta ollaan tekemässä itsenäisiä toteuksia kielestä, esimerkiksi:
Mono, Xamarinin .NET-alusta
dotGNU ja PortableNET, Free Software Foundationin projekteja
Esimerkki

Hello World -ohjelma.
// Lähdetiedosto esim. "HelloWorld.cs"
using System;

namespace HelloWorld
{
    class Program
    {
        static void Main()
        {
            Console.WriteLine("Hello world!");
        }
    }
}
Kirjallisuutta

Archer, Tom: Inside C#.  Suomentanut Jussi Arola. Helsinki:  Edita, 2001.  ISBN 951-826-455-4
Moghadampour, Ghodrat: C# -ohjelmointi.  Jyväskylä:  Sanoma Pro, 2012.  ISBN 9789526306582
Aiheesta muualla

Wikimedia Commonsissa on kuvia tai muita tiedostoja aiheesta .
| n k Yleisimmät ohjelmointikielet |
| --- | --- |
Tuotantokäytössä:  Ada  APL  Assembly  AWK  C  C++  C#  COBOL  Dart  Delphi  Eiffel  Erlang  Forth  Fortran  Go  Java  JavaScript  Kotlin  Lisp  Lua  Objective-C  Pascal  Perl  PHP  PostScript  Python  R  Ruby  Rust  Smalltalk  Swift  Tcl  TypeScript  Visual Basic 
Akateemiset:  CLU  Haskell  Logo  ML  OCaml  Prolog  Scheme 
Historialliset:  ALGOL  BASIC  Modula-3  MUMPS  Plankalkül  PL/I  Simula 
Luettelo yleisimmistä ohjelmointikielistä
.NET Framework
| --- | --- |
Arkkitehtuuri::  Common Language Infrastructure  .NET assembly  .NET metadata  Base Class Library 
Yhteisen kielen perusrakenne::  Common Language Runtime  Common Type System  Common Intermediate Language  Virtual Execution System 
Kielet::  C#  Visual Basic .NET  C++/CLI (Managed)  J#  JScript .NET  Windows PowerShell  IronPython  F# 
Windows Foundations::  Presentation  Communication  Workflow  CardSpace 
Aiheeseen liittyviä::  Windows Forms  ASP.NET  ADO.NET  .NET Remoting  XAML 
Muita toteutuksia::  .NET Compact Framework  .NET Micro Framework  Shared Source CLI  Portable.NET  Mono 
Kehitysympäristöjä::  Visual Studio  SharpDevelop  Delphi
Dawn of Nothing

| Dawn of Nothing Impious Havoc |
| --- | --- | --- |

Studioalbumin tiedot
 Äänitetty : 2005
 Julkaistu: 2006
 Formaatti: LP, C-kasetti, CD
 Tuottaja(t): Impious Havoc
 Tyylilaji: black metal
 Kesto: 37.49
 Levy-yhtiö: Aphelion Productions,   Wulfrune Worxxx
Impious Havoc muut julkaisut
| Manifestations of Plague and War 2006 | Dawn Of Nothing 2006 | The Good Shepherd 2006 |
Dawn of Nothing on black metal -albumi, jonka Impious Havoc julkaisi CD-levynä ja kasettina vuonna 2006. Vinyylinä Dawn of Nothing julkaistiin vuonna 2007. CD-levyllä ja vinyylillä levymerkkinä on Aphelion Productions. CD:n painos on 1 000 kappaletta. Kasetilla levymerkki on Wulfrune Worxxx ja sen painos on 300 kappaletta. Vinyylin painos on 500 kappaletta. Albumin on tuottanut Impious Havoc.
Albumin viimeinen kappale on CD:llä Quintessence on cover Darkthronen Panzerfaust-albumilta löytyvästä kappaleesta. Kasetilla ja vinyylin viimeinen kappale on Drink the Poison.
Dawn of Nothing

Created Not – 2.56
Messiah Before His Fall – 4.51
Purifying Fires – 4.05
From The Thousand Wounds – 3.49
Dawn Of Nothing – 5.24
Codex Of Death – 4.32
A Void Inside – 5.03
Quintessence – 7.09  *
Drink The Poison – 5.58  **
(*  = Darkthrone cover vain cd:llä) 

(** = Vain kasetilla ja vinyylillä)
Aiheesta muualla

Dawn of Nothing Discogsissa. (englanniksi)
Albumi Dawn of Nothing Encyclopaedia Metallum -sivustolla (englanniksi)
Ketsi Daphne

| Daphne |
| --- | --- |

Tyyppi:  ketsi
Suurin pituus (LOA):  10,3 m
Leveys:  2,75 m
Syväys:  1,45 m
Purjepinta-ala (iso ja fokka):  50,7 m2
Moottori:  Olympia-petrolimoottori 18 hv, myöhemmin Mercedes-Benz-dieselkone 35 hv
Suunnittelija:  Jarl Lindblom
Suunnitteluvuosi:  1935
Ketsi Daphne on purjevene, jolla tekemistään purjehduksista kirjailija Göran Schildt kirjoitti kahdeksan teosta 1949–1984.
Jarl Lindblomin suunnittelema Daphne rakennettiin Turun Veneveistämöllä vuonna 1935. Alun perin kuunaritakilainen alus muunnettiin ketsiksi 1940-luvulla. Schildt osti veneen vuonna 1947. Hän purjehti Daphnella etenkin Välimerellä, mutta myös Euroopan joilla ja Niilillä.
Schildt luopui Daphnesta vuonna 1984, mutta vuonna 1997 perustettu Pro Daphne -yhdistys hankki aluksen takaisin Suomeen. Nykyään se on museoituna Merikeskus Forum Marinumissa Turussa.
Aiheesta muualla

Ketsi Daphne (Arkistoitu – Internet Archive) Forum Marinumin kotisivuilla.
Video Daphnesta – osa 1: Historia ja monet mielenkiintoiset tarinat
Video Daphnesta – osa 2: Daphne välimerellä
| n k Perustiedot Wikidatassa: ketsi Daphne (Q64836061)ohje |
| --- | --- |
esiintymä kohteesta: ketsi, museolaiva, preserved watercraft
valtio: Suomi
sijaitsee hallinnollisessa alueyksikössä: Turku
koordinaatit: 60°26′12″N 22°14′02″E﻿ / ﻿60.436637°N 22.233975°E﻿ / 60.436637; 22.233975
Giorgio Parisi

| Giorgio Parisi |
| --- | --- |

Henkilötiedot
Syntynyt: 14. elokuuta 1948 (ikä 76) Rooma, Italia
Koulutus ja ura
Tutkinnot:  Rooman Sapienza-yliopisto
Instituutti:  Rooman Sapienza-yliopisto
Tutkimusalue:  Statistinen mekaniikka Kvanttikenttäteoria Kvanttiväridynamiikka
Palkinnot:   Nobelin fysiikanpalkinto (2021)
Aiheesta muualla
chimera.roma1.infn.it/GIORGIO/indexhome.htm
Giorgio Parisi (s. 4. elokuuta 1948) on italialainen teoreettinen fyysikko, jonka tutkimus on keskittynyt kvanttikenttäteoriaan, tilastolliseen mekaniikkaan ja monimutkaisiin järjestelmiin. Tilastollisessa mekaniikassa hän selvensi replikasymmetriarikon roolia spinlaseissa.
Hänelle myönnettiin vuoden 2021 Nobelin fysiikanpalkinto, jonka hän jakoi Klaus Hasselmannin ja Syukuro Manaben kanssa. Parisi sai palkinnon keksittyään "monimutkaisten materiaalien yhteispelin atomitasolta planeettatasolle".
Hän on ollut Academia Europæan jäsen vuodesta 2009.
Pansion miinamuseo

Pansion miinamuseo on merimiinoihin keskittynyt museo.
Museo on yleensä yleisöltä suljettu, mutta toisinaan sinne on esittelykierroksia.
Kokoelma on osa Forum Marinumin museota.
Miinakokoelma on alun perin koottu 1920-luvulla Suomen puolustusvoimien koulutukseen. Tarkoituksena oli kouluttaa miinanraivaajat tunnistamaan kaikki mahdolliset miinauhat. Kylmän sodan päätyttyä koettiin, ettei kyseiselle koulutukselle ole tarvetta, joten kokoelma museoitiin.
Aiheesta muualla

Forum Marinum: Miinamuseo
| n k Perustiedot Wikidatassa: Pansion miinamuseo (Q116677385)ohje |
| --- | --- |
esiintymä kohteesta: museo
valtio: Suomi
sijaitsee hallinnollisessa alueyksikössä: Turku
sijainti: Pansion varuskunta
Michelle Williams

| Michelle Williams |
| --- | --- |
 Willams Manchester by the Sean ensi-illassa 2016.
Henkilötiedot
Koko nimi:  Michelle Ingrid Williams
Syntynyt: 9. syyskuuta 1980 (ikä 44) Kalispell, Montana, Yhdysvallat
Ammatti:  näyttelijä
Puoliso:  Heath Ledger (2004–2007)   Phil Elverum (2018–2019)   Thomas Kail (2020–)
Lapset:  Matilda Rose Ledger
Näyttelijä
Aktiivisena:  1993–
Palkinnot
 Parhaan naispääosan Golden Globe   2011 My Week with Marilyn 
Aiheesta muualla
IMDb
Elonet
AllMovie
Svensk Filmdatabas
Michelle Ingrid Williams (s. 9. syyskuuta 1980 Kalispell, Montana) on yhdysvaltalainen näyttelijä, joka tuli tunnetuksi esiintymisestään Dawson's Creek -draamasarjassa. Hän on tehnyt sen jälkeen uraa erityisesti elokuvassa ja näytellyt useissa independent-elokuvissa. Hän on kuitenkin esiintynyt myös televisiossa ja Broadwayllä. Williams on ollut uransa aikana viidesti ehdokkaana Oscar-palkintoon. Ensimmäisen ehdokkuutensa hän sai elokuvasta  Brokeback Mountain (2005). Ensimmäisen Golden Globensa hän voitti Marilyn Monroen roolista elokuvasta My Week with Marilyn. Williamsin toinen Golden Globe tuli minisarjasta Fosse/Verdon.
Nuoruus ja opiskelu

Michelle Williams syntyi 1980 Montanan Kalispellissä Carla ja Larry Williamsille. Hänen äitinsä oli kotiäiti ja hänen isänsä treidaaja ja kirjailija.
Kun Williams oli 9-vuotias, hänen perheensä muutti San Diegoon Kaliforniaan. Monet hänen koulukavereistaan tavoittelivat pieniä töitä näyttelijänä, joten myös Williams alkoi kiinnostua näyttelemisestä.
Ura > Yhteisöteatterista nuortensarjaan Dawson’s Creek

Williams aloitti uransa yhteisöteattereissa, ja hänen ensimmänen elokuvansa oli vuonna 1994 julkaistu Lassie. Williams sai 15-vuotiaana vapautuksen vanhempiensa huoltajuudesta ja suoritti koulun päättämiseen tarvittavan GED-testin. Williams haki vapautusta ammatillisista syistä, sillä se mahdollisti tekemään pidempiä työtunteja.
Williams oli 16-vuotias, kun hän sai roolin Dawson’s Creek -nuortensarjasta. Sitä esitettiin vuodet 1998–2003, ja sarja teki kaikista sen päänäyttelijöistä tunnettuja. Williams näytteli siinä kapinallista ja sivullista Jen Lindleytä ja sai kiitosta hahmon kypsästä esittämisestä. Williams itse piti kokemusta ristiriitaisena, sillä vaikka se tarjosi hyvän työn, Williams pelkäsi jäävänsä roolinsa vangiksi.
Ura > Elokuvaläpimurto Brokeback Mountain

Dawson’s Creekin kuvaustauoilla Williams näytteli monissa erilaisissa elokuvissa, muun muassa kauhuelokuvassa Halloween H20 (1998) ja komediassa Pressan tytöt (1999). Williamsilla oli vuonna 1999 rooli myös Off Broadway -näytelmässä Killer Joe. Williams alkoi kuitenkin keskittyä independent-elokuviin. Hän oli punk-aikakauden brittiteini elokuvassa Me Without You (2001) ja Wim Wendersin Runsauden maassa (2004) entinen kristitty lähetyssaarnaaja Los Angelesissa.
Ang Leen ohjaama Brokeback Mountain (2005) teki Wiliamsista myös tunnetun elokuvanäyttelijän. Hän näytteli siinä kapissa olleen homoseksuaalin karjatilallisen vaimoa ja sai roolista Oscar-ehdokkuudne parhaasta naissivuosasta. Williams näytteli tämän jälkeen muun muassa Todd Haynesin sirpaleisessa Bob Dylan -elämäkerrassa I’m Not There (2007) ja Charlie Kaufmanin eksistentiaalisessa draamassa Synecdoche, New York (2008). Hänen seuraavia elokuviansa olivat Kelly Reichardtin ohjaama independent-elokuva Wendy and Lucy ja Martin Scorsesen Suljettu saari.
Ura > Oscar- ja Tony-ehdokkuuksia

Williams näytteli 2010 Ryan Goslingin parina avioliittodraamassa Blue Valentine. Hän sai siitä Oscar-ehdokkuuden parhaasta naispääosasta. Williams oli pääosassa myös Reichardtin ohjaamassa karussa lännenelokuvassa Meek’s Cutoff. Elokuvassa My Week with Marilyn Williams puolestaan astui Marilyn Monroen rooliin. My Week with Marilyn kuvasi Prinssi ja revyytyttö -elokuvan tuotannon aikaisia tapahtumia. Williams palkittiin roolista Golden Globella, ja hän sai siitä myös kolmannen Oscar-ehdokkuutensa.
Williams näytteli elokuvassa Take This Waltz (2011) naimisissa olevaa naista, joka ihastuu naapuriinsa. Mahtava Oz (2013) puolestaan perustuu L. Frank Baumin Ihmemaa Oz -kirjasarjaan. Williams esitti elokuvassa hyvää noitaa Glindaa.
Williamsin ensimmäinen Broadway-rooli oli näytelmässä Cabaret (2014). Elokuvassa Ranskalainen sarja (2014) Williams oli puolestaan nainen, joka ihastuu natsiupseeriin toisen maailmansodan aikaisessa Ranskassa. Hän sai kiitosta vuonna 2016 roolistaan Broadway-näytelmässä Blackbird. Hän näytteli siinä naista, joka etsii häntä 12-vuotiaana seksuaalisesti hyväksikäyttänyttä miestä. Williams oli roolista ehdokkaana Tony-palkintoon.
Williamsin vuoden 2016 elokuvia olivat Certain Women ja Manchester by the Sea. Ensiksi mainittu on Kelly Reichardtin ohjaama draama, ja jälkimmäisestä Williams ansaitsi neljännen Oscar-ehdokkuutensa. Vuonna 2017 Williams näytteli lastenkirjaan perustuvassa elokuvassa Wonderstruck, musikaalissa The Greatest Showman, jossa hän oli P. T. Barnumin vaimo, ja elämäkerrassa All the Money in the World, joka kertoo miljardööri Jean Paul Gettyn pojanpojan John Paul Getty III:n kaappauksesta.
Ura > Emmy- ja Golden Globe -voitoista 2020-luvulle

Williams esiintyi vuonna 2018 romanttisessa komediassa I Feel Pretty (2019) ja sarjakuvaelokuvassa Venom. Seuraavana vuonna hän palasi televisioon minisarjassa Fosse/Verdon, joka keskittyi koreografi Bob Fossen ja tanssija Gwen Verdonin suhteeseen. Williamsin suoritus Verdonina sai kehuja, ja hän voitti sarjasta Emmyn ja Golden Globen.
Showing Up (2022) oli jälleen Reichardtin ohjaama, ja siinä Williamsin näyttelee kuvanveistäjää. Samana vuonna ilmestyi myös Steven Spielbergin ohjaama omaelämäkerrallinen The Fabelmans. Williams sai äidin roolista viidennen Oscar-ehdokkuutensa.
Yksityiselämä

Williamsilla on vuonna 2005 syntynyt tytär entisen kihlattunsa, edesmenneen näyttelijä Heath Ledgerin kanssa. Williams ja Ledger erosivat syksyllä 2007. Ledger kuoli seuraavana vuonna lääkkeiden yliannostukseen, ja Williams joutui käsittelemään surunsa lisäksi myös paparazzien tunkeilua. Williams pitää yleensä yksityiselämänsä sivussa julkisuudesta, joten ihmisten Ledgerin kuoleman jälkeinen yliampuva kiinnostus hänen ja hänen lapsensa suruun tuntui Williamista raastavalta.
Williams kihlautui vuonna 2017 finanssiasiantuntija Andrew Youmansin kanssa, mutta syyskuussa 2018 hän kertoi menneensä salaa naimisiin muusikko Phil Elverumin kanssa. Heidän suhteensa viileni pian, ja huhtikuussa 2019 heidän kerrottiin eronneen. Williams avioitui maaliskuussa 2020 elokuvaohjaaja Thomas Kailin kanssa, ja he saivat lapsen saman vuoden kesäkuussa.
Valikoitu filmografia

| Elokuvat> Vuosi | Elokuvat> Nimi | Elokuvat> Rooli | Elokuvat>  |  |
| --- | --- | --- | --- | --- |
| 1994 | Lassie | April Porter |  |  |
| 1995 | Timemaster | Jesse |  |  |
| 1995 | Peto | nuori Sil |  |  |
| 1996 | My Son Is Innocent | Donna |  |  |
| 1997 | Killing Mr. Griffin | Maya |  |  |
| 1997 | Sydänmailla | Pammy |  |  |
| 1998 | Halloween H20 | Molly Cartwell |  |  |
| 1999 | Pressan tytöt | Arlene Lorenzo |  |  |
| 1999 | But I'm a Cheerleader | Kimberly |  |  |
| 2000 | Hiljaiset seinät 2 | Linda |  |  |
| 2001 | Me Without You | Holly |  |  |
| 2001 | Prozac Nation | Ruby |  |  |
| 2003 | The United States of Leland | Julie Pollard |  |  |
| 2003 | The Station Agent | Emily |  |  |
| 2004 | Land of Plenty | Lana |  |  |
| 2004 | Imaginary Heroes | Penny Travis |  |  |
| 2005 | A Hole in One | Anna Watson |  |  |
| 2005 | The Baxter | Cecil Mills |  |  |
| 2005 | Brokeback Mountain | Alma Beers |  |  |
| 2006 | The Hawk Is Dying | Betty |  |  |
| 2006 | The Hottest State | Samantha |  |  |
| 2007 | I'm Not There | Coco Rivington |  |  |
| 2008 | Deception | S |  |  |
| 2008 | Incendiary | nuori äiti |  |  |
| 2008 | Synecdoche, New York | Claire |  |  |
| 2008 | Wendy and Lucy | Wendy Carrol |  |  |
| 2009 | Mammoth | Ellen Vidales |  |  |
| 2010 | Suljettu saari | Dolores Chanal |  |  |
| 2010 | Blue Valentine | Cindy Pereira |  |  |
| 2011 | Meek's Cutoff | Emily Tetherow |  |  |
| 2011 | My Week with Marilyn | Marilyn Monroe |  |  |
| 2011 | Take This Waltz | Margot |  |  |
| 2013 | Mahtava Oz | Glinda, hyvä noita |  |  |
| 2015 | Ranskalainen sarja | Lucile Angellier |  |  |
| 2016 | Manchester by the Sea | Randi |  |  |
| 2017 | The Greatest Showman | Charity Barnum |  |  |
| 2018 | Venom | Anne Weying |  |  |
| 2019 | After the Wedding | Isabel |  |  |
| 2021 | Venom: Let There Be Carnage | Anne Weying |  |  |
| 2022 | The Fabelmans | Mitzi Fabelman |  |  |
Televisiosarjat
| Vuosi | Sarja | Rooli |  |  |
| 1998–2003 | Dawson's Creek | Jen Lindley |  |  |
| 2019 | Fosse/Verdon | Gwen Verdon |  |  |
Aiheesta muualla

Kuvia tai muita tiedostoja aiheesta Michelle Williams Wikimedia Commonsissa
Michelle Williams Elonetissä.
Michelle Williams Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki  Alankomaat  Puola 
Taiteenala:  Emmy Awards  MusicBrainz 
Henkilöt:  Deutsche Biographie  Elonet  Yle 
Muut:  IdRef 
Williams ja Dougray Scott My Week with Marilynin kuvauksissa.
Williams vuonna 2012
Esaias Tegnér nuorempi

| Esaias Tegnér nuorempi |
| --- | --- |
 Tegnér vuonna 1918.
Henkilötiedot
Syntynyt: 1843
Kuollut: 1928 (84–85 vuotta)
Koulutus ja ura
Väitöstyön ohjaaja:  Johan Nicolai Madvig
Instituutti:  Lundin yliopisto
Esaias Tegnér nuorempi (1843–1928) oli ruotsalainen kielitieteilijä, joka toimi Lundin yliopiston itämaisten kielten professorina vuosina 1879–1908. Hänet valittiin Ruotsin akatemian jäseneksi vuonna 1882. Tegnérin isoisä oli runoilija Esaias Tegnér.
Aiheesta muualla

Kuvia tai muita tiedostoja aiheesta Esaias Tegnér nuorempi Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Henning Hamilton | Ruotsin akatemia, tuoli 9 1882–1928 | Seuraaja: Otto von Friesen |
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Ruotsi 
Taiteenala:  KulturNav 
Henkilöt:  DDB
Jyväskylän Huoneteatteri

| Jyväskylän Huoneteatteriyhdistys ry |
| --- | --- |

Perustettu:  1958
Toimiala:  harrastajateatteri
Kotipaikka:  Jyväskylä
Puheenjohtaja:  Raili Kivelä
Varapuheenjohtaja:  Mari Smolander
Johtokunta (2024):  Aki Reinikainen (sihteeri)  Anna Hänninen  Roope Jormakka  Pekka Kontio  Hilkka Mäkelä  Elina Reivo  Annikka Suoninen  Tanja Tarkiainen  Paula Tuisku 
Aiheesta muualla
Sivusto
Infobox OKVirheellinen NIMI-arvo: 
Jyväskylän Huoneteatteri on Jyväskylässä vuodesta 1958 lähtien toiminut harrastajateatteriryhmä. Huoneteatterissa ovat teatteriuransa aloittaneet esimerkiksi Kalle Holmberg, Jukka Sipilä, Ritva Oksanen ja Päivi Akonpelto. Huoneteatterilaiset ovat kiertäneet esiintymässä ympäri maata ja maailmaa.
Huoneteatterin perustehtävänä on tehdä valtakunnallisesti merkittävää harrastajateatteria ja tarjota hyvähenkinen, haasteita tarjoava harrastuspaikka jäsenilleen. Alusta asti päämäärä on ollut tarjota laadukkaita ja monipuolisia teatterielämyksiä kaikenikäisille kävijöille. Vuosien mittaan on useaan kertaan jouduttu muuttamaan, ja taloustilanne on vaihdellut, mutta ohjelmiston tinkimätön linja on pitänyt. Vahva draama on kerännyt katsojia myös maakunnan rajojen ulkopuolelta. Huoneteatteri valmistaa ensi-iltaan vuosittain 4–6 esitystä.
Aiheesta muualla

Huoneteatterin kotisivut
Chamanjirenjen lento-onnettomuus

| Chamanjirenjen lento-onnettomuus |
| --- | --- |
 Onnettomuuskonetta muistuttava Cessna 206.
Yhteenveto
Päivämäärä:  23. marraskuuta 2018
Onnettomuustyyppi:  maahansyöksy, syy tuntematon 
Tapahtumapaikka:   Chamanjirenjen rinne, Ngundu, Zimbabwe
Lähtöpaikka:  Buffalon lentoasema, Zimbabwe 
Määränpää:  Victoria Fallsin lentoasema, Zimbabwe 
Kuolleita:  5
Loukkaantuneita:  0
Eloonjääneitä:  0
Lentokone
Konetyyppi:  Cessna 206 Stationair 6 II
Rekisteritunnus:  Z-BRS
Matkustajia:  4
Miehistöä:  1
Chamanjirenjen lento-onnettomuus tapahtui 23. marraskuuta 2018 Chamnjirenjen rinteellä, kun sisämaanlennolla ollut yksityinen pienkone törmäsi maahan noin 70 kilometriä lähtöpaikastaan. Kaikki viisi koneessa ollutta saivat surmansa. Onnettomuuden syystä ei ole  vielä helmikuussa 2019 tietoa. Zimbabwen ilmailuviranomaiset eivät antaneet minkäänlaista raporttia siviili-ilmailujärjestön säädöksistä huolimatta, ja Suomen onnettomuustutkintakeskus lopetti tutkinnan seurannan maaliskuussa 2021.
Koneen matkustajat olivat suomalaisia, lentäjä zimbabwelainen. Matkustajien joukossa oli muun muassa kahden yrityksen johtajia.
Bjuv

| Bjuv |
| --- | --- |
 Näkymä Bjuviin.
 Bjuv
 Koordinaatit: 56°5′10″N, 12°55′10″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Bjuvin kunta
Pinta-ala:  
 – Maa:  5,44 km²
Väkiluku:  6 832
 – Väestötiheys:  1 255,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Bjuv on samannimisen Bjuvin kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 6 832 asukasta.
Bjuv oli 1970-luvun alun kuntauudistukseen asti kauppala.
Väestönkehitys

| Bjuvin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 221 | 3 221 |
| 1965 | 1965 |    | 4 617 | 4 617 |
| 1970 | 1970 |    | 5 917 | 5 917 |
| 1975 | 1975 |    | 6 800 | 6 800 |
| 1980 | 1980 |    | 6 931 | 6 931 |
| 1990 | 1990 |    | 6 627 | 6 627 |
| 1995 | 1995 |    | 6 591 | 6 591 |
| 2000 | 2000 |    | 6 228 | 6 228 |
| 2005 | 2005 |    | 6 348 | 6 348 |
| 2010 | 2010 |    | 6 832 | 6 832 |
Lähde: Statistiska centralbyrån (SCB). Bjuv kasvoi yhteen Olstorpin kanssa vuonna 1965.
Tunnettuja henkilöitä

Julia Henriksson (s. 2000), pikajuoksija
Aiheesta muualla

Wikimedia Commonsissa on kuvia tai muita tiedostoja aiheesta .
Skånen läänin kuntien keskustaajamat
Kinahmi (Nilsiä)

Kinahmi on selänne Kuopiossa, Nilsiän keskustan länsipuolella, 4,5 kilometriä siitä ja se on eteläpohjoissuunnassa lähes 10 km pitkä, sen korkein luonnollinen kohta on 313,7 metriä merenpinnan yläpuolella, ja se on Suur-Kuopion korkein kohta ja Järvi-Suomen toiseksi korkein kohta, korkein on Rautavaaran Maaselänmäki, 318 metriä merenpinnan yläpuolella. Pääosa Kinahmin kallioselänteestä on kivilajiltaan kvartsiittia. Kinahmin länsilounaisosassa on Kinahmin kaivos. Pienempiä hylättyjä kaivoksia löytyy keskeltä länsirinnettä ja pohjoisosista. Länsirinteellä on Sibelco Nordic Oy (entinen Nilsiän Kvartsi Oy) kaivos ja välittömästi Kinahmintien länsipuolella rikastamo sekä kuivatus-, jatkojalostus- ja pakkaustoiminnot.
Kinahmin päällä on kyläyhdistyksen tupa, kaivo, laavu korkeimmalla kohtaa ja kota pohjoisosissa ja sen takana vanhempi laavu. Kinahmin pohjoispää päätyy Pajujärventiehen ja sen itäpuolella sijaitsee Louhosareena. Kinahmin eteläpäässä on antennimasto, kantatie 75 (Kuopiontie) ja Halunan kylä. Kinahmille avattiin 26.9.1999 noin 12 km pitkä vaellusreitti opasviittoineen, Kinahmi-Konttimäki kylätoimikunnan ansiosta.
Talvisin länsirinteillä on harrastettu lautailua alas länsirinnettä ja päällä on kulkenut tai kulkee edelleen aikaisemmin moottorikelkkareitti.
Nykyään sähköpaimenella varustettuja sonniaitoja on kuusi-seitsemän esteenä jos kulkee reitin etelä-pohjoissuunnassa, kaikissa ei ole porttia vaan aidan joutuu alittamaan tai ylittämään muuten.
Kinahmin selänteen Pohjoispäähän kaavailtiin laskettelurinteitä 1987, rinteetkin kaadettiin puista auki, mutta siitä luovuttiin.
Tahko MTB, Suomen suurin maastopyöräilykilpailu, kulkee osan eteläisimmästä reitistään Kinahmin pohjoisessa osassa.
Kinahmin länsirinteeltä on Pekka Halonen maalannut taulunsa Talvimaisema Kinahmista.
Aiheesta muualla

Jussila, Timo: Nilsiän Kinahmin alueen luonnonhistorian pääpiirteet 2001. Espoo:  Mikroliitti. Viitattu 8.8.2020.
Surmacore

| Surmacore Rytmihäiriö |
| --- | --- | --- |

Studioalbumin tiedot
 Äänitetty : Sonic Pump Studios
 Julkaistu: 11. elokuuta 2023
 Formaatti: CD, LP, digitaalinen
 Kesto: 37.02
 Levy-yhtiö: Sakara Records
Listasijoitukset
  12. (albumilista)    2. (fyysinen albumilista)
Rytmihäiriön muut julkaisut
| Gambinapsykoosi 2018 | Surmacore 2023 |   |
Singlet albumilta Surmacore
 ”Viinamäen valioliiga” Julkaistu: 6. huhtikuuta 2023  ”Ihan ku Jenkeissä” Julkaistu: 9. kesäkuuta 2023  ”Moottoroitu irtopää” Julkaistu: 4. elokuuta 2023
Surmacore on Rytmihäiriön kahdeksas studioalbumi, joka julkaistiin 11. elokuuta 2023 levymerkillä Sakara Records.
Kappaleet

Surman siivet – 3.11
Käärme666 – 3.03
RHSC – 3.36
Viinamäen valioliiga – 2.56
Moottoroitu irtopää – 3.08
Ihan ku Jenkeissä – 3.40
Kun mies juo – 3.47
Mä teen sun elämästä vitun – 3.57
Gambinaviemäri – 3.20
Käytä suutasi ryyppäämiseen – 3.09
Spurgu-uhka – 3.14